nibzard/narodne-novine-full-text-markdown huggingface dataset:
## Odluka o najnižoj mirovini za jednu godinu mirovinskog staža od 1. siječnja

### NN 35/2006 (29.3.2006.), Odluka o najnižoj mirovini za jednu godinu mirovinskog staža od 1. siječnja

# HRVATSKI ZAVOD ZA MIROVINSKO OSIGURANJE

**895**

Na temelju članka 81. stavka 3. Zakona o mirovinskom osiguranju (»Narodne
novine«, broj 102/98., 127/00., 59/01., 109/01., 147/02., 117/03., 30/04.,
177/04. i 92/05.) i članka 19. točke 1. Statuta Hrvatskog zavoda za mirovinsko
osiguranje (»Narodne novine«, broj 163/98. i 86/03.), Upravno vijeće Hrvatskog
zavoda za mirovinsko osiguranje, na sjednici održanoj 22. ožujka 2006., donosi

## ODLUKU

### O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2006.

Članak 1.

Najniža mirovina za jednu godinu mirovinskog staža, do 30 godina mirovinskog
staža, od 1. siječnja 2006. iznosi 47,67 kn, a za svaku godinu koja prelazi 30
godina mirovinskog staža iznosi 23,84 kn.

Članak 2.

Najniža mirovina određuje se ovisno o ukupnom broju godina mirovinskog staža, uz
primjenu polaznog faktora iz članka 78. i mirovinskog faktora iz članka 80.
Zakona o mirovinskom osiguranju.

Članak 3.

Ova odluka stupa na snagu osmoga dana od dana objave u »Narodnim novinama«, a
primjenjuje se od 1. siječnja 2006.

Klasa: 041-01-06-02/2
Urbroj: 341-99-01/01-06/3
Zagreb, 22. ožujka 2006.

Predsjednik
Upravnog vijeća Hrvatskog zavoda
za mirovinsko osiguranje
**mr. sc. Niko
Raič**, v. r.

Odluka, NN 35/2006-895
## Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2006.

### NN 35/2006 (29.3.2006.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2006.

# HRVATSKI ZAVOD ZA MIROVINSKO OSIGURANJE

**896**

Na temelju članka 81. stavka 3. Zakona o mirovinskom osiguranju (»Narodne
novine«, broj 102/98., 127/00., 59/01., 109/01., 147/02., 117/03., 30/04.,
177/04. i 92/05.), članka 19. točke 1. i članka 20. točke 2. Statuta Hrvatskog
zavoda za mirovinsko osiguranje (»Narodne novine«, broj 163/98. i 86/03.),
Upravno vijeće Hrvatskog zavoda za mirovinsko osiguranje, na sjednici održanoj
22. ožujka 2006., donosi

## ODLUKU

### O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2006.

Članak 1.

Osnovica za određivanje naknade zbog tjelesnog oštećenja, nastalog zbog ozljede
na radu ili profesionalne bolesti, od 1. siječnja 2006. iznosi 978,98 kn.

Članak 2.

Novčane naknade zbog tjelesnog oštećenja korisnicima koji su pravo na novčanu
naknadu zbog tjelesnog oštećenja ostvarili od 1. siječnja 1999. do 31. prosinca
2005. usklađuju se od 1. siječnja 2006. za 1,6%.

Članak 3.

Usklađivanje novčanih naknada zbog tjelesnog oštećenja, prema članku 2. ove
odluke, obavit će se po službenoj dužnosti, bez donošenja rješenja.

Članak 4.

Ova odluka stupa na snagu osmoga dana od dana objave u »Narodnim novinama«, a
primjenjuje se od 1. siječnja 2006.

Klasa: 041-01-06-02/2
Urbroj: 341-99-01/01-06/4
Zagreb, 22. ožujka 2006.

Predsjednik
Upravnog vijeća Hrvatskog zavoda
za mirovinsko osiguranje
**mr. sc. Niko
Raič**, v. r.

Odluka, NN 35/2006-896
## Odluka o naknadi za troškove smještaja i prehrane za vrijeme profesionalne rehabilitacije izvan mjesta prebivališta korisnika u godini 2006.

### NN 35/2006 (29.3.2006.), Odluka o naknadi za troškove smještaja i prehrane za vrijeme profesionalne rehabilitacije izvan mjesta prebivališta korisnika u godini 2006.

# HRVATSKI ZAVOD ZA MIROVINSKO OSIGURANJE

**898**

Na temelju članka 73. Zakona o mirovinskom osiguranju (»Narodne novine«, broj
102/98., 127/00., 59/01., 109/01., 147/02., 117/03., 30/04., 177/04. i 92/05.),
članka 19. točke 1. i članka 20. točke 3. Statuta Hrvatskog zavoda za mirovinsko
osiguranje (»Narodne novine«, broj 163/98. i 86/03.), Upravno vijeće Hrvatskog
zavoda za mirovinsko osiguranje, na sjednici održanoj 22. ožujka 2006., donosi

## ODLUKU

### O NAKNADI ZA TROŠKOVE SMJEŠTAJA I PREHRANE ZA VRIJEME PROFESIONALNE REHABILITACIJE IZVAN MJESTA PREBIVALIŠTA KORISNIKA U GODINI 2006.

Članak 1.

Invalidu rada i osiguraniku koji je ostvario pravo na profesionalnu
rehabilitaciju koja se obavlja izvan mjesta prebivališta, a nije mu osiguran
stalni prijevoz od mjesta stanovanja do mjesta gdje se obavlja rehabilitacija,
ni besplatan smještaj i prehrana za vrijeme profesionalne rehabilitacije u
drugom mjestu – isplaćuje se, osim naknade plaće u vezi s pravom na
rehabilitaciju, i naknada za troškove smještaja i prehrane koja od 1. siječnja
2006. iznosi 1223,92 kn mjesečno.

Članak 2.

Ova odluka stupa na snagu osmoga dana od dana objave u »Narodnim novinama«, a
primjenjuje se od 1. siječnja 2006.

Klasa: 041-01-06-02/2
Urbroj: 341-99-01/01-06/6
Zagreb, 22. ožujka 2006.

Predsjednik
Upravnog vijeća Hrvatskog zavoda
za mirovinsko osiguranje
**mr. sc. Niko
Raič**, v. r.

Odluka, NN 35/2006-898
## Odluka o visini najniže mirovine hrvatskom branitelju iz Domovinskog rata za godinu 2006.

### NN 35/2006 (29.3.2006.), Odluka o visini najniže mirovine hrvatskom branitelju iz Domovinskog rata za godinu 2006.

# HRVATSKI ZAVOD ZA MIROVINSKO OSIGURANJE

**900**

Na temelju članka 31. stavka 4. Zakona o pravima hrvatskih branitelja iz
Domovinskog rata i članova njihovih obitelji (»Narodne novine«, broj 174/04. i
92/05) i članka 19. točke 1. Statuta Hrvatskog zavoda za mirovinsko osiguranje
(»Narodne novine«, broj 163/98. i 86/03.), Upravno vijeće Hrvatskog zavoda za
mirovinsko osiguranje, na sjednici održanoj 22. ožujka 2006., donosi

## ODLUKU

### O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2006.

Članak 1.

Najniža mirovina od 1. siječnja 2006. određuje se u svoti od 1969,20 kn
mjesečno.

Članak 2.

Mirovina u visini najniže mirovine, koja se priznaje hrvatskom branitelju iz
Domovinskog rata kada navrši 65 godina starosti (muškarac), odnosno 60 godina
starosti (žena), a ne ispunjava uvjete mirovinskog staža za priznavanje prava na
starosnu mirovinu, prema Zakonu o mirovinskom osiguranju (»Narodne novine«, broj
102/98., 127/00., 59/01., 109/01., 147/02., 117/03., 30/04., 177/04. i 92/05) od
1. siječnja 2006. iznosi 1969,20 kn mjesečno.

Članak 3.

Najniža mirovina hrvatskom branitelju iz Domovinskog rata kojemu je priznato
pravo na mirovinu zbog profesionalne nesposob­nosti za rad prema Zakonu o
pravima hrvatskih branitelja iz Domovinskog rata i članova njihovih obitelji
(»Narodne novine«, broj 174/04. i 92/05.) određuje se uz primjenu mirovinskog
faktora iz članka 80. Zakona o mirovinskom osiguranju.

Članak 4.

Najniža mirovina hrvatskom branitelju iz Domovinskog rata, korisniku starosne
ili invalidske i obiteljske mirovine, članu obitelji nakon smrti hrvatskog
branitelja, kojima je mirovina priznata prema Zakonu o mirovinskom osiguranju,
određuje se uz primjenu polaznog faktora iz članka 78. i mirovinskog faktora iz
članka 80. Zakona o mirovinskom osiguranju.

Članak 5.

Ova odluka stupa na snagu osmoga dana od dana objave u »Narodnim novinama«, a
primjenjuje se od 1. siječnja 2006.

Klasa: 041-01-06-02/2
Urbroj: 341-99-01/01-06/8
Zagreb, 22. ožujka 2006.

Predsjednik
Upravnog vijeća Hrvatskog zavoda
za mirovinsko osiguranje
**mr. sc. Niko
Raič**, v. r.

Odluka, NN 35/2006-900
## Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2005.

### NN 35/2006 (29.3.2006.), Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2005.

# HRVATSKI ZAVOD ZA MIROVINSKO OSIGURANJE

**901**

Na temelju članka 20. stavka 2. Zakona o pravima hrvatskih branitelja iz
Domovinskog rata i članova njihovih obitelji (»Narodne novine«, broj 174/04. i
9/05) i članka 19. točke 1. Statuta Hrvatskog zavoda za mirovinsko osiguranje
(»Narodne novine«, broj 163/98. i 86/03.), Upravno vijeće Hrvatskog zavoda za
mirovinsko osiguranje, na sjednici održanoj 22. ožujka 2006., donosi

## ODLUKU

### O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU I ZVANJU HRVATSKOG BRANITELJA IZ DOMOVINSKOG RATA ZA GODINU 2005.

Članak 1.

Hrvatskom branitelju iz Domovinskog rata utvrđuje se vrijednosni bod za
određivanje invalidske mirovine iz članka 16. Zakona o pravima hrvatskih
branitelja iz Domovinskog rata i članova njihovih obitelji (»Narodne novine«,
broj 174/04. i 92/05.) na temelju pripadajuće osnovice, prema osobnom činu,
ustrojbenom mjestu i zvanju, utvrđene ovom odlukom.

Članak 2.

Hrvatskom branitelju iz Domovinskog rata, za izračun invalidske mirovine prema
činu, ustrojbenom mjestu i zvanju, određuju se sljedeće osnovice:

|  |  |
| --- | --- |
| **Činovi i ustrojbena mjesta** | **Osnovice** |
| Vojnik | 71.133 |
| Pozornik | 75.588 |
| Razvodnik (zastavnik HRM) | 80.919 |
| Skupnik | 71.914 |
| Zapovjednik desetine | 85.404 |
| Zapovjednik voda | 90.695 |
| Zapovjednik satnije | 108.838 |
| Zamjenik zapovjednika bojne | 119.422 |
| Zapovjednik bojne | 131.512 |
| Zamjenik zapovjednika brigade | 143.602 |
| Zapovjednik brigade | 143.602 |
| Desetnik | 82.273 |
| Vodnik | 88.184 |
| Stožerni vodnik | 88.788 |
| Narednik | 88.788 |
| Nadnarednik | 89.294 |
| Stožerni narednik | 92.202 |
| Časnički namjesnik | 102.844 |
| Zastavnik | 87.513 |
| Poručnik (poručnik korvete) | 90.695 |
| Natporučnik (poručnik fregate) | 98.254 |
| Satnik (poručnik bojnog broda) | 108.838 |
| Bojnik (kapetan korvete) | 119.422 |
| Pukovnik (kapetan fregate) | 131.512 |
| Brigadir (kapetan bojnog broda) | 143.602 |
| Stožerni brigadir (komodor) | 155.692 |
| Brigadni general (komodor) | 155.692 |
| Zapovjednik zbornog mjesta | 131.512 |
| Zapovjednik zbornog područja | 167.796 |
| General bojnik (kontraadmiral) | 167.796 |
| General pukovnik (viceadmiral) | 172.328 |
| General zbora (admiral) | 176.860 |
| Zapovjednik obrane grada | 131.512 |
| Stožerni general (stožerni admiral) | 181.392 |

Članak 3.

Ova odluka stupa na snagu osmoga dana od dana objave u »Narodnim novinama«, a
primjenjuje se od 1. siječnja 2006.

Klasa: 041-01-06-02/2
Urbroj: 341-99-01/01-06/9
Zagreb, 22. ožujka 2006.

Predsjednik
Upravnog vijeća Hrvatskog zavoda
za mirovinsko osiguranje
**mr. sc. Niko
Raič**, v. r.

Odluka, NN 35/2006-901
## Dopuna Popisa davatelja poštanskih i kurirskih usluga ("Narodne novine" broj 39/05 120/05, 151/05, 02/06, 09/06 i 30/06)

### NN 35/2006 (29.3.2006.), Dopuna Popisa davatelja poštanskih i kurirskih usluga ("Narodne novine" broj 39/05 120/05, 151/05, 02/06, 09/06 i 30/06)

# VIJEĆE ZA POŠTANSKE USLUGE

**903**

Vijeće za poštanske usluge, na temelju članka 29. stavka 6. Zakona o pošti
(»Narodne novine«, broj 172/03, 15/04 i 92/05), objavljuje

## DOPUNU POPISA DAVATELJA POŠTANSKIH I KURIRSKIH USLUGA (»Narodne novine«, broj 39/05, 120/05, 151/05, 02/06, 09/06 i 30/06)

U Popisu davatelja poštanskih i kurirskih usluga (»Narodne novine«, broj 39/05,
120/05, 151/05, 02/06, 09/06 i 30/06), iza podataka pod rednim brojem 18. dodaje
se redni broj 19. i podaci koji glase:

|  |  |  |  |  |
| --- | --- | --- | --- | --- |
| Redni broj | Ime i adresa davatelja usluga | Matični broj | Datum primitka potpune prijave i/ili izdavanja dozvole odnosno druga pravna osnova obavljanja usluga | Vrsta poštanskih i/ili kurirskih usluga |
| 19. | RHEA d.o.o., Buzinski prilaz 36,  10 020 Zagreb | 0642991 | 13. ožujka 2006. godine | Kurirske usluge na cijelom području Republike Hrvatske i u međunarodnom prometu prema članku 14. Zakona o pošti (»Narodne novine«, broj 172/03, 15/04 i 92/05) |

Predsjednica Vijeća
**Terezija Benčić, dipl. oec**., v. r.

Izmjene i dopune, NN 35/2006-903
## Odluka o prirezu porezu na dohodak Općine Bednja

### NN 35/2006 (29.3.2006.), Odluka o prirezu porezu na dohodak Općine Bednja

# OPĆINA BEDNJA

**905**

Na temelju članka 3. i 30. Zakona o financiranju jedinica lokalne samouprave i
uprave (»Narodne novine« 117/93, 69/97, 33/00, 127/00 i 59/01) i članka 31.
Statuta Općine Bednja (»Službeni vjesnik Varaždinske županije« br. 20/01.)
Općinsko vijeće Općine Bednja na 7. sjednici održanoj 17. ožujka 2006. godine,
donijelo je

## ODLUKU

### O PRIREZU POREZU NA DOHODAK

Članak 1.

Ovom Odlukom, sukladno Zakonu, Općina Bednja uvodi prirez porezu na dohodak i
propisuje obveznicima poreza na dohodak obvezu plaćanja prireza na dohodak,
stopu i obveznike.

Članak 2.

Na području Općine Bednja propisuje se plaćanje prireza porezu na dohodak po
stopi od 10%.
Osnovica prireza porezu na dohodak je porez na dohodak ostvaren od obveznika.

Članak 3.

Obveznici prireza porezu na dohodak u smislu odredbe članka 37. Općeg poreznog
zakona (»Narodne novine« br. 127/00.) jesu svi obveznici poreza na dohodak s
prebivalištem ili uobičajenim boravištem na području općine Bednja.

Članak 4.

Prirez porezu na dohodak je prihod proračuna Općine Bednja.
Prirez je obvezan obračunati, obustaviti i na propisan uplatni račun uplatiti
poslodavac istodobno s isplatom dohotka obvezniku.

Članak 5.

Ova Odluka stupa na snagu danom objave u »Narodnim novinama«, a primjenjuje se
od 1. travnja 2006. godine.
Ova Odluka objavljuje se u »Službenom vjesniku Varaždinske županije«.

Klasa: 410-01/06-01/1
Urbroj: 2186/013-06-1
Bednja, 17. ožujka 2006.

Predsjednik
Općinskog vijeća Općine Bednja
**Marijan Hlevnjak** v. r.

Odluka, NN 35/2006-905
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravila o izmjenama i dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2006. godinu

### NN 36/2006 (31.3.2006.), Pravila o izmjenama i dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2006. godinu

# HRVATSKI ZAVOD ZA ZDRAVSTVENO OSIGURANJE

**908**

Na osnovi odredaba članka 88. Zakona o zdravstvenom osiguranju (»Narodne novine«
broj 94/01., 88/02., 149/02., 117/03., 30/04., 177/04. i 90/05.), članka 142.
Zakona o obveznim odnosima (»Narodne novine« broj 53/91., 73/91., 3/94., 7/96. i
112/99.) i članka 19. Statuta Hrvatskog zavoda za zdravstveno osiguranje
(»Narod­ne novine« broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 29. sjednici održanoj 28. ožujka 2006. godine
donijelo je

## PRAVILA

### O IZMJENAMA I DOPUNAMA PRAVILA I OPĆIH UVJETA UGOVARANJA PRIMARNE, SEKUNDARNE I TERCIJARNE RAZINE ZDRAVSTVENE DJELATNOSTI I RAZINE ZDRAVSTVENIH ZAVODA ZA 2006. GODINU

Članak 1.

U Pravilima i općim uvjetima ugovaranja primarne, sekundarne i tercijarne razine
zdravstvene djelatnosti i razine zdravstvenih zavoda za 2006. godinu (»Narodne
novine« broj 29/06., u daljnjem tekstu: Pravila ugovaranja) u članku 42. riječi:
»ortopedska i druga pomagala u skladu s vrijedećim Pravilnikom o ortopedskim i
drugim pomagalima«, zamjenjuju se riječima: »pomagala za šećernu bolest i
pokrivala za rane koja su utvrđena u Pravilniku o uvjetima i načinu ostvarivanja
prava na ortopedska i druga pomagala po cijenama utvrđenim u Popisu pomagala
koji je sastavni dio Pravilnika o uvjetima i načinu ostvarivanja prava na
ortopedska i druga pomagala.«
Iza stavka 1. dodaju se novi stavci 2. i 3. koji glase:
»Sastavni dio ugovora s ljekarnama je popis pomagala iz stavka 1. ovog članka u
kojem su navedeni proizvođači/isporučitelji pomagala.
Pomagala iz stavka 1. ovog članka izdaju se osiguranim osobama na osnovi
ovjerene potvrde o ortopedskim i drugim pomagalima iz članka 8. Pravilnika o
uvjetima i načinu ostvarivanja prava na ortopedska i druga pomagala.«

Članak 2.

U članku 57. iza stavka 2. dodaje se novi stavak 3. koji glasi:
»Ustanova je obvezna najmanje 7 dana prije otpusta s bolničkog liječenja
osiguranoj osobi propisati sva potrebna pomagala koja će koristiti nakon izlaska
iz bolničke zdravstvene ustanove, a prema medicinskoj indikaciji utvrđenoj
Pravilnikom o uvjetima i načinu ostvarivanja prava na ortopedska i druga
pomagala.«
Dosadašnji stavci 3., 4. i 5. postaju stavci 4., 5. i 6.

Članak 3.

Ova Pravila stupaju na snagu danom objave u »Narodnim novinama«, a primjenjuju
se od 1. svibnja 2006. godine.

Klasa: 025-04/06-01/125
Urbroj: 338-01-01-06-1
Zagreb, 28. ožujka 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Ostalo, NN 36/2006-908
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

### NN 36/2006 (31.3.2006.), Odluka o izmjeni Odluke o utvrđivanju Liste lijekova Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

**910**

Na osnovi odredbi članka 15. stavka 1. točke 4. i članka 17. Zakona o
zdravstvenom osiguranju (»Narodne novine« broj 94/01., 88/02., 149/02., 117/03.,
30/04., 177/04. i 90/05.), te članka 19. podstavak 7. Statuta Hrvatskog zavoda
za zdravstveno osiguranje (»Narodne novine« broj 16/02., 24/02. i 58/03.),
Upravno vijeće Hrvatskog zavoda za zdravstveno osiguranje na 29. sjednici
održanoj 28. ožujka 2006. godine, uz suglasnost ministra nadležnog za zdravstvo
donijelo je

## ODLUKU

### O IZMJENI ODLUKE O UTVRĐIVANJU LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Liste lijekova Hrvatskog zavoda za zdravstveno osiguranje
(»Narodne novine« broj 19/06. i 24/06., u daljnjem tekstu: Odluka) Lista
lijekova iz članka 2. mijenja se na način:
U skupini lijekova L
– pod šiframa L01XC02 061 i L01XC02 062 smjernica 58 mijenja se i glasi:
»58 1. Prva linija liječenja agresivnih non-Hodgkin limfoma, koji su prema
nalazu imunohistikemije, imunocitokemije ili protočne citometrije CD20
pozitivni, u kliničkom stadiju II-IV ili stadiju I s povišenim LDH ili velikom
tumorskom masom, odobrava se 4 ciklusa liječenja u kombinaciji s kemoterapijom u
dozi od 375 mg/m2 po ciklusu. U slučaju povoljnog učinka odobrava se primjena
još 4 ciklusa terapije.
2. Primjenjuje se u bolesnika sa indolentnim B-staničnim non-Hodgkinovim
limfomom u relapsu odnosno u bolesnika sa kemorezistentnim tipom B-staničnog non-Hodgkinovog
limfoma niskog stupnja malignosti u kojih je imunohistokemijski i/ili protočnom
citometrijom dokazano da stanice na sebi imaju CD20 biljeg. Odobrava se primjena
tri ciklusa liječenja uz obveznu reevaluaciju učinka nakon trećeg ciklusa
terapije. U slučaju povoljnog učinka odobrava se primjena još tri ciklusa
terapije.
Liječenje pod točkom 1. i 2. odobrava Zavod na prijedlog Bolničkog povjerenstva
za lijekove, a na prijedlog specijalista internista hematologa«.

Članak 2.

Ova Odluka stupa na snagu danom objave u »Narodnim novinama«, a primjenjuje se
od 1. travnja 2006. godine

Klasa: 025-04/06-01/123
Urbroj: 338-01-01-06-1
Zagreb, 28. ožujka 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 36/2006-910
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni Uredbe o carinskoj tarifi za 2006. godinu

### NN 37/2006 (3.4.2006.), Uredba o izmjeni Uredbe o carinskoj tarifi za 2006. godinu

# VLADA REPUBLIKE HRVATSKE

**911**

Na temelju članaka 4. i 6. Zakona o carinskoj tarifi (»Narodne novine«, br.
61/2000 i 117/2000), Vlada Republike Hrvatske je na sjednici održanoj 28. ožujka
2006. godine donijela

## UREDBU

### O IZMJENI I DOPUNI UREDBE O CARINSKOJ TARIFI ZA 2006. GODINU

Članak 1.

U Uredbi o Carinskoj tarifi za 2006. godinu (»Narodne novine«, br. 145/2005,
149/2005 i 11/2006), iza tarifne oznake 2204 21 79 tarifna oznaka 2004 21 79 10
mijenja se i glasi:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tarifna oznaka** | **Naziv** | **Jedinica mjere** | **Osnovna stopa carine** | **Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu** | | | | | | | | | | | |
| **EU** | **EFTA** | | | **CEFTA** | | **Albanija** | **Bosna i Hercegovina** | **Makedonija** | **Moldova** | **Srbija i Crna Gora** | **Turska** |
|  | **Island** | **Norveška** | **Švicarska i Lihtenštajn** | **Bugarska** | **Rumunjska** |
| 2204 21 79 10 | ------ ex. kvalitetna vina iz određenih hrvatskih  vinogradarskih područja | 1 | 10 + 87,3 €/100 l | – | – | – | – | – | – | – | sl | – | – | – | – |

Članak 2.

u Carinskoj tarifi, iza tarifne oznake 7326 90 98 dodaje se tarifna oznaka kako
slijedi:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tarifna oznaka** | **Naziv** | **Jedinica mjere** | **Osnovna stopa carine** | **Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu** | | | | | | | | | | | |
| **EU** | **EFTA** | | | **CEFTA** | | **Albanija** | **Bosna i Hercegovina** | **Makedonija** | **Moldova** | **Srbija i Crna Gora** | **Turska** |
|  | **Island** | **Norveška** | **Švicarska i Lihtenštajn** | **Bugarska** | **Rumunjska** |
| 7326 90 98 10 | ------ ex. višežilni cjevovodi od nehrđajućeg čelika | kg | sl | – | – | – | – | – | – | – | – | – | – | – | – |

Članak 3.

Ova Uredba stupa na snagu danom objave u »Narodnim novinama«.

Klasa: 413-01/05-01/07
Urbroj: 5030114-06-1
Zagreb, 28. ožujka 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 37/2006-911
## Rješenje o razrješenju člana Povjerenstva Vlade Republike Hrvatske za osobe s invaliditetom

### NN 37/2006 (3.4.2006.), Rješenje o razrješenju člana Povjerenstva Vlade Republike Hrvatske za osobe s invaliditetom

# VLADA REPUBLIKE HRVATSKE

**913**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i točke VII. Odluke
o osnivanju Povjerenstva Vlade Repub­like Hrvatske za osobe s invaliditetom
(»Narodne novine«, br. 102/2000, 6/2001, 167/2003 i 23/2004), Vlada Republike
Hrvatske je na sjednici održanoj 28. ožujka 2006. godine donijela

## RJEŠENJE

### O RAZRJEŠENJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Razrješuje se NENAD MARKOVIĆ dužnosti člana Povjerenstva Vlade Republike
Hrvatske za osobe s invaliditetom.

Klasa: 080-02/06-02/39
Urbroj: 50304/2-06-01
Zagreb, 28. ožujka 2006.

Potpredsjednica Vlade i
ministrica obitelji, branitelja i međugeneracijske
solidarnosti
**Jadranka Kosor, dipl. iur.**, v. r.

Rješenje, NN 37/2006-913
## Rješenje o imenovanju člana Povjerenstva Vlade Republike Hrvatske za osobe s invaliditetom

### NN 37/2006 (3.4.2006.), Rješenje o imenovanju člana Povjerenstva Vlade Republike Hrvatske za osobe s invaliditetom

# VLADA REPUBLIKE HRVATSKE

**914**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i točke VII. Odluke
o osnivanju Povjerenstva Vlade Republike Hrvatske za osobe s invaliditetom
(»Narodne novine«, br. 102/2000, 6/2001, 167/2003 i 23/2004), Vlada Republike
Hrvatske je na sjednici održanoj 28. ožujka 2006. godine donijela

## RJEŠENJE

### O IMENOVANJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Imenuje se MARIO ROGAČ članom Povjerenstva Vlade Repub­like Hrvatske za osobe s
invaliditetom.

Klasa: 080-02/06-01/48
Urbroj: 50304/2-06-01
Zagreb, 28. ožujka 2006.

Potpredsjednica Vlade i
ministrica obitelji, branitelja i međugeneracijske
solidarnosti
**Jadranka Kosor, dipl. iur**., v. r.

Rješenje, NN 37/2006-914
## Rješenje o razrješenju dijela članova i zamjenice člana Stožera za provedbu Plana intervencija kod iznenadnog onečišćenja mora u Republici Hrvatskoj

### NN 37/2006 (3.4.2006.), Rješenje o razrješenju dijela članova i zamjenice člana Stožera za provedbu Plana intervencija kod iznenadnog onečišćenja mora u Republici Hrvatskoj

# VLADA REPUBLIKE HRVATSKE

**915**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i točke 6. Plana
intervencija kod iznenadnog onečišćenja mora u Republici Hrvatskoj (»Narodne
novine«, broj 8/97), Vlada Republike Hrvatske je na sjednici održanoj 28. ožujka
2006. godine donijela

## RJEŠENJE

### O RAZRJEŠENJU DIJELA ČLANOVA I ZAMJENICE ČLANA STOŽERA ZA PROVEDBU PLANA INTERVENCIJA KOD IZNENADNOG ONEČIŠĆENJA MORA U REPUBLICI HRVATSKOJ

1. Razrješuju se dužnosti članovi Stožera za provedbu Plana intervencija kod
iznenadnog onečišćenja mora u Republici Hrvatskoj:
– dr. sc. MARINA MLAKAR
– IVO AFRIĆ
– DAVID SOPTA.
2. Razrješuje ANKICA ČIŽMEK dužnosti zamjenice člana Stožera za provedbu Plana
intervencija kod iznenadnog onečišćenja mora u Republici Hrvatskoj.

Klasa: 080-02/06-02/40
Urbroj: 50304/2-06-01
Zagreb, 28. ožujka 2006.

Potpredsjednica Vlade i
ministrica obitelji, branitelja i međugeneracijske
solidarnosti
**Jadranka Kosor, dipl. iur**., v. r.

Rješenje, NN 37/2006-915
## Rješenje o imenovanju dijela članova i zamjenice člana Stožera za provedbu Plana intervencija kod iznenadnog onečišćenja mora u Republici Hrvatskoj

### NN 37/2006 (3.4.2006.), Rješenje o imenovanju dijela članova i zamjenice člana Stožera za provedbu Plana intervencija kod iznenadnog onečišćenja mora u Republici Hrvatskoj

# VLADA REPUBLIKE HRVATSKE

**916**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 1I7/2001, 199/2003 i 30/2004) i točke 6. Plana
intervencija kod iznenadnog onečišćenja mora u Republici Hrvatskoj (»Narodne
novine«, broj 8/97), Vlada Republike Hrvatske je na sjednici održanoj 28. ožujka
2006. godine donijela

## RJEŠENJE

### O IMENOVANJU DIJELA ČLANOVA I ZAMJENICE ČLANA STOŽERA ZA PROVEDBU PLANA INTERVENCIJA KOD IZNENADNOG ONEČIŠĆENJA MORA U REPUBLICI HRVATSKOJ

1. Za članove Stožera za provedbu Plana intervencija kod iznenadnog onečišćenja
mora u Republici Hrvatskoj, imenuju se:
– ZORAN ŠIKIĆ
– NENAD LAMER, dr. med.
– mr. sc. ŽELJKO KUPREŠAK.
2. Imenuje se SANJA JAKŠIĆ zamjenicom člana Stožera za provedbu Plana
intervencija kod iznenadnog onečišćenja mora u Republici Hrvatskoj.

Klasa: 080-02/06-01/49
Urbroj: 50304/2-06-01
Zagreb, 28. ožujka 2006.

Potpredsjednica Vlade i
ministrica obitelji, branitelja i međugeneracijske
solidarnosti
**Jadranka Kosor, dipl. iur**., v. r.

Rješenje, NN 37/2006-916
## Pravilnik o izmjenama i dopunama Pravilnika o standardima profesionalnog razvoja i postupku utvrđivanja nemogućnosti daljnjega profesionalnog razvoja časnika

### NN 37/2006 (3.4.2006.), Pravilnik o izmjenama i dopunama Pravilnika o standardima profesionalnog razvoja i postupku utvrđivanja nemogućnosti daljnjega profesionalnog razvoja časnika

# MINISTARSTVO OBRANE

**917**

Na temelju članka 11.a stavka 4. Zakona o službi u Oružanim snagama Republike
Hrvatske (»Narodne novine«, broj: 33/02., 58/02, 175/03 i 136/04), a u svezi s
člankom 6.a Zakona o pravima iz mirovinskog osiguranja djelatnih vojnih osoba,
policijskih službenika i ovlaštenih službenih osoba (»Narodne novine«, broj:
128/99, 129/00, 16/01 i 22/02), donosim

## PRAVILNIK

### O IZMJENAMA I DOPUNAMA PRAVILNIKA O STANDARDIMA PROFESIONALNOG RAZVOJA I POSTUPKU UTVRĐIVANJA NEMOGUĆNOSTI DALJNJEGA PROFESIONALNOG RAZVOJA ČASNIKA

Članak 1.

U Pravilniku o standardima profesionalnog razvoja i postupku utvrđivanja
nemogućnosti daljnjega profesionalnog razvoja časnika (»Narodne novine« broj:
98/04) članak 23. mijenja se i glasi:
»Za časnika koji je navršio najmanje 3 godine u činu i 20 godi­na staža
osiguranja na njegov zahtjev donijet će se zaključak o nemogućnosti daljnjeg
profesionalnog razvoja ako podnese zahtjev za prestanak djelatne vojne službe s
pravom na mirovinu u skladu s odredbom članka 6.a Zakona o pravima iz
mirovinskog osiguranja djelatnih vojnih osoba, policijskih službenika i
ovlaštenih službenih osoba te ako je prestanak službe u skladu s godišnjim
planom izdvajanja.«

Članak 2.

U članku 26. stavak 2. mijenja se i glasi:
»Časnici koji podnesu zahtjev za prestanak službe s pravom na mirovinu u skladu
s odredbom članka 6.a Zakona o pravima iz mirovinskog osiguranja djelatnih
vojnih osoba, policijskih službenika i ovlaštenih službenih osoba mogu se zbog
potreba službe zadržati u službi najdulje 24 mjeseca od nadnevka istaknutog u
zahtjevu za prestanak službe.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 023-03/06-04/4
Urbroj: 512-01-06-2
Zagreb, 24. ožujka 2006.

Ministar
**Berislav Rončević**, v. r.

Pravilnik, NN 37/2006-917
## Pravilnik o izmjenama i dopunama Pravilnika o standardima profesionalnog razvoja i postupku utvrđivanja nemogućnosti daljnjega profesionalnog razvoja vojnika i dočasnika

### NN 37/2006 (3.4.2006.), Pravilnik o izmjenama i dopunama Pravilnika o standardima profesionalnog razvoja i postupku utvrđivanja nemogućnosti daljnjega profesionalnog razvoja vojnika i dočasnika

# MINISTARSTVO OBRANE

**918**

Na temelju članka 11.a stavka 4. Zakona o službi u Oružanim snagama Republike
Hrvatske (»Narodne novine«, broj: 33/02, 58/02, 175/03 i 136/04), a u svezi s
člankom 6.a Zakona o pravima iz mirovinskog osiguranja djelatnih vojnih osoba,
policijskih službenika i ovlaštenih službenih osoba (»Narodne novine«, broj:
128/99, 129/00, 16/01 i 22/02), donosim

## PRAVILNIK

### O IZMJENAMA I DOPUNAMA PRAVILNIKA O STANDARDIMA PROFESIONALNOG RAZVOJA I POSTUPKU UTVRĐIVANJA NEMOGUĆNOSTI DALJNJEGA PROFESIONALNOG RAZVOJA VOJNIKA I DOČASNIKA

Članak 1.

U Pravilniku o standardima profesionalnog razvoja i postupku utvrđivanja
nemogućnosti daljnjega profesionalnog razvoja vojnika i dočasnika (»Narodne
novine« broj: 98/04) članak 23. mijenja se i glasi:
»Za dočasnika koji je navršio najmanje 3 godine u činu i 20 godina staža
osiguranja na njegov zahtjev donijet će se zaključak o nemogućnosti daljnjeg
profesionalnog razvoja ako podnese zahtjev za prestanak djelatne vojne službe s
pravom na mirovinu u skladu s odredbom članka 6.a Zakona o pravima iz
mirovinskog osiguranja djelatnih vojnih osoba, policijskih službenika i
ovlaštenih službenih osoba te ako je prestanak službe u skladu s godišnjim
planom izdvajanja.«

Članak 2.

U članku 26. stavak 2. mijenja se i glasi:
»Vojnici i dočasnici koji podnesu zahtjev za prestanak službe s pravom na
mirovinu u skladu s odredbom članka 6.a Zakona o pravima iz mirovinskog
osiguranja djelatnih vojnih osoba, policijskih službenika i ovlaštenih službenih
osoba mogu se zbog potreba službe zadržati u službi najdulje 24 mjeseca od
nadnevka istaknutog u zahtjevu za prestanak službe.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 023-03/06-04/4
Urbroj: 512-01-06-1
Zagreb, 24. ožujka 2006.

Ministar
**Berislav Rončević**, v. r.

Pravilnik, NN 37/2006-918
## Pravilnik o dopunama Pravilnika o Nacionalnoj listi priznatih kultivara vinove loze

### NN 37/2006 (3.4.2006.), Pravilnik o dopunama Pravilnika o Nacionalnoj listi priznatih kultivara vinove loze

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**920**

Na temelju članka 2. stavak 6. Zakona o vinu (»Narodne novine« br. 96/03)
ministar poljoprivrede, šumarstva i vodnoga gospodarstva donosi

## PRAVILNIK

### O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne
novine« br. 159/04, 14/05, 42/05, 62/05, 3/06) u članku 5. točka 4. iza riječi:
»lovrijenac« briše se točka i stavlja zarez te dodaje riječ: »kerner bijeli.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/05-01/1
Urbroj: 525-1-06-5
Zagreb, 24. ožujka 2006.

Ministar
**Petar Čobankovi**ć, v. r.

Pravilnik, NN 37/2006-920
## Pravilnik o izmjenama i dopunama Pravilnika o posredovanju pri zapošljavanju redovitih studenata

### NN 37/2006 (3.4.2006.), Pravilnik o izmjenama i dopunama Pravilnika o posredovanju pri zapošljavanju redovitih studenata

# MINISTARSTVO ZNANOSTI, OBRAZOVANJA I ŠPORTA

**921**

Temeljem članka 88. stavka 4. Zakona o znanstvenoj djelatnosti i visokom
obrazovanju (»Narodne novine«, br. 123/03, 105/04, 174/0), ministar znanosti,
obrazovanja i športa donosi

## PRAVILNIK

### O IZMJENAMA I DOPUNAMA PRAVILNIKA O POSREDOVANJU PRI ZAPOŠLJAVANJU REDOVITIH STUDENATA

Članak 1.

U Pravilniku o posredovanju pri zapošljavanju redovitih studenata (»Narodne
novine«, br. 16/96, 125/97), u članku 1., točke 7., 8. i 10. mijenjaju se i
glase:
»7. Studentski centar Sveučilišta u Zadru, Zadar
8. Studentski centar Sveučilišta u Dubrovniku, Dubrovnik.
10. Studentski centar u Karlovcu Veleučilišta u Karlovcu, Karlovac.«

Članak 2.

U članku 1. iza točke 10. dodaju se nove točke 11. i 12. koje glase:
»11. Studentski centar u Sisku Sveučilišta u Zagrebu, Sisak
12. Studentski centar u Požegi Veleučilišta u Požegi, Požega.«

Članak 3.

Ovaj pravilnik stupa na snagu osmog dana od dana objave u »Narodnim novinama«.

Klasa: 602-01/06-10/00003
Urbroj: 533-04-06-1
Zagreb, 17. ožujka 2006.

Ministar
**doc. dr. sc. Dragan Primorac**, v. r.

Pravilnik, NN 37/2006-921
## Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste Bond

### NN 37/2006 (3.4.2006.), Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste Bond

# HRVATSKA AGENCIJA ZA NADZOR FINANCIJSKIH USLUGA

**924**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 105. stavak 1. i 113. Zakona o investicijskim fondovima (»Narodne novine«
br. 150/05), Uprava Hrvatske agencije za nadzor financijskih usluga, na zahtjev
društva za upravljanje investicijskim fondovima Erste Invest d.o.o. Zagreb Ilica
10/II, u predmetu odobrenja izmjene i dopune Prospekta i Statuta otvorenog
investicijskog fonda Erste Bond, na sjednici održanoj 24. ožujka 2006. godine
donosi

## RJEŠENJE

1. Društvu za upravljanje investicijskim fondovima Erste Invest d.o.o. Zagreb
Ilica 10/II, odobrava se izmjena i dopuna Prospekta i Statuta otvorenog
investicijskog fonda Erste Bond.
2. Društvo za upravljanje investicijskim fondovima Erste Invest d.o.o. Zagreb
Ilica 10/II, obvezno je objaviti izmjene i dopune Prospekta i Statuta otvorenog
investicijskog fonda Erste Bond u jednim dnevnim novinama u roku od sedam dana
od dana dostave ovoga rješenja.
3. Izrjeka ovoga rješenja objavit će se u »Narodnim novinama«.

Klasa: UP/I-450-08/06-04/04
Urbroj: 326-102/06-02
Zagreb, 24. ožujka 2006.

Predsjednik Uprave
**Ante Samodol**, v. r.

Rješenje, NN 37/2006-924
## Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste International

### NN 37/2006 (3.4.2006.), Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste International

# HRVATSKA AGENCIJA ZA NADZOR FINANCIJSKIH USLUGA

**925**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 105. stavak 1. i 113. Zakona o investicijskim fondovima (»Narodne novine«
br. 150/05), Uprava Hrvatske agencije za nadzor financijskih usluga, na zahtjev
društva za upravljanje investicijskim fondovima Erste Invest d.o.o. Zagreb Ilica
10/II, u predmetu odobrenja izmjene i dopune Prospekta i Statuta otvorenog
investicijskog fonda Erste International, na sjednici održanoj 24. ožujka 2006.
godine donosi

## RJEŠENJE

1. Društvu za upravljanje investicijskim fondovima Erste Invest d.o.o. Zagreb
Ilica 10/II, odobrava se izmjena i dopuna Prospekta i Statuta otvorenog
investicijskog fonda Erste International.
2. Društvo za upravljanje investicijskim fondovima Erste Invest d.o.o. Zagreb
Ilica 10/II, obvezno je objaviti izmjene i dopune Prospekta i Statuta otvorenog
investicijskog fonda Erste International u jednim dnevnim novinama u roku od
sedam dana od dana dostave ovoga rješenja.
3. Izrjeka ovoga rješenja objavit će se u »Narodnim novinama«.

Klasa: UP/I-450-08/06-04/04
Urbroj: 326-102/06-02
Zagreb, 24. ožujka 2006.

Predsjednik Uprave
**Ante Samodol**, v. r.

Rješenje, NN 37/2006-925
## Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste Adriatic Equity

### NN 37/2006 (3.4.2006.), Rješenje kojim se društvu za upravljanje investicijskim fondovima Erste Invest d.o.o. Zagreb odobrava izmjena i dopuna Prospekta i Statuta otvorenog investicijskog fonda Erste Adriatic Equity

# HRVATSKA AGENCIJA ZA NADZOR FINANCIJSKIH USLUGA

**926**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 105. stavak 1. i 113. Zakona o investicijskim fondovima (»Narodne novine«
br. 150/05), Uprava Hrvatske agencije za nadzor financijskih usluga, na zahtjev
društva za upravljanje investicijskim fondovima Erste Invest d.o.o. Zagreb Ilica
10/II, u predmetu odobrenja izmjene i dopune Prospekta i Statuta otvorenog
investicijskog fonda Erste Adriatic Equity, na sjednici održanoj 24. ožujka
2006. godine donosi

## RJEŠENJE

1. Društvu za upravljanje investicijskim fondovima Erste Invest d.o.o. Zagreb
Ilica 10/II, odobrava se izmjena i dopuna Prospekta i Statuta otvorenog
investicijskog fonda Erste Adriatic Equity.
2. Društvo za upravljanje investicijskim fondovima Erste Invest d.o.o. Zagreb
Ilica 10/II, obvezno je objaviti izmjene i dopune Prospekta i Statuta otvorenog
investicijskog fonda Erste Adriatic Equity u jednim dnevnim novinama u roku od
sedam dana od dana dostave ovoga rješenja.
3. Izrjeka ovoga rješenja objavit će se u »Narodnim novinama«.

Klasa: UP/I-450-08/06-04/05
Urbroj: 326-102/06-02
Zagreb, 24. ožujka 2006.

Predsjednik Uprave
**Ante Samodol**, v. r.

Rješenje, NN 37/2006-926
## Rješenje kojim se daje suglasnost društvu za uprav­ljanje investicijskim fondovima Raiffeisen Invest d.o.o. Zagreb na imenovanje člana Uprave društva iz Zagreba

### NN 37/2006 (3.4.2006.), Rješenje kojim se daje suglasnost društvu za uprav­ljanje investicijskim fondovima Raiffeisen Invest d.o.o. Zagreb na imenovanje člana Uprave društva iz Zagreba

# HRVATSKA AGENCIJA ZA NADZOR FINANCIJSKIH USLUGA

**927**

Na temelju odredbi članka 15. stavak 1. točke 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«, br. 140/05), primjenom odredbe članka 27. Zakona o investicijskim fondovima
(»Narodne novine« broj 150/05), Uprava Hrvatske agencije za nadzor financijskih
usluga odlučujući o zahtjevu za odobrenje imenovanja člana Uprave društva za
upravljanje investicijskim fondovima Raiffeisen Invest d.o.o. Zagreb, Magazinska
69, na sjednici održanoj 24. ožujka 2006. donijela je

## RJEŠENJE

1. Daje se suglasnost društvu za upravljanje investicijskim fondovima Raiffeisen
Invest d.o.o. Zagreb, Magazinska 69, na imenovanje člana Uprave društva, Damira
Jandrašeka iz Zagreba, Granični odvojak 9.
2. Ovo Rješenje objavit će se u »Narodnim novinama«.

```
Obrazloženje
```

Nadzorni odbor društva za upravljanje investicijskim fondovima Raiffeisen Invest
d.o.o. Zagreb, Magazinska 69 (u daljnjem tekstu: Društvo) dostavio je 2. ožujka
2006. godine Hrvatskoj agenciji za nadzor financijskih usluga zahtjev za
izdavanje suglasnosti na imenovanje Damira Jandrašeka iz Zagreba, Granični
odvojak 9, kojeg namjeravaju imenovati za člana Uprave Društva.
Pregledom zahtjeva, utvrđeno je da je Društvo priložilo potrebnu dokumentaciju
iz koje je razvidno da predloženi zadovoljava zakonske uvjete.
Slijedom navedenog Agencija izdaje suglasnost na imenovanje člana Uprave Društva
sukladno članku 27. Zakona o investicijskim fondovima.
Sukladno odredbi čl. 8. st. 4. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I -450-08/06-20/03
Urbroj: 326-102/06-2
Zagreb, 24. ožujka 2006.

Predsjednik Uprave
**Ante Samodol**, v. r.

Rješenje, NN 37/2006-927
## Rješenje kojim se daje suglasnost PBZ Croatia osiguranju d.d. za upravljanjeobveznim mirovinskim fondom na imenovanje člana Nadzornog odbora Društva Ivanke Pejić iz Svete Nedelje, Brezje

### NN 37/2006 (3.4.2006.), Rješenje kojim se daje suglasnost PBZ Croatia osiguranju d.d. za upravljanjeobveznim mirovinskim fondom na imenovanje člana Nadzornog odbora Društva Ivanke Pejić iz Svete Nedelje, Brezje

# HRVATSKA AGENCIJA ZA NADZOR FINANCIJSKIH USLUGA

**929**

Na temelju odredbi članka 15. stavak 1. točke 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05) primjenom odredbi članka 14. i 15. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00, 103/03 i 177/04), a u
svezi članka 2. Pravilnika o dokumentaciji koja se prilaže zahtjevu za
autorizaciju (»Narodne novine« broj 57/01 i 128/02), Uprava Hrvatske agencije za
nadzor financijskih usluga odlučujući o zahtjevu za odobravanje imenovanja člana
Nadzornog odbora PBZ CROATIA OSIGURANJA d.d. za upravljanje obveznim mirovinskim
fondom, Zagreb, Ulica kralja Držislava 5., na sjednici održanoj 24. ožujka 2006.
godine donijela je

## RJEŠENJE

1. Daje se suglasnost PBZ CROATIA OSIGURANJU d.d. za upravljanje obveznim
mirovinskim fondom, na imenovanje člana Nadzornog odbora društva Ivanke Pejić iz
Svete Nedelje, Brezje, Vladimira Nazora 12.
2. Ovo Rješenje objavit će se u »Narodnim novinama«.

```
Obrazloženje
```

PBZ CROATIA OSIGURANJE d.d. za upravljanje obveznim mirovinskim fondom,
dostavilo je 17. ožujka 2006. godine Hrvatskoj agenciji za nadzor financijskih
usluga zahtjev za izdavanje suglasnosti na imenovanje gđe Ivanke Pejić za člana
Nadzornog odbora Društva.
Uz isti prilažu svu potrebnu dokumentaciju kako to propisuje Pravilnik o
dokumentaciji koja se prilaže zahtjevu za autorizaciju (»Narodne novine« 57/01 i
128/02)
Pregledom zahtjeva, utvrđeno je da je Društvo poslalo svu potrebnu dokumentaciju
iz koje je razvidno da predložena zadovoljava uvjete propisane u čl. 14. Zakona
o obveznim i dobrovoljnim mirovinskim fondovima i čl. 436. u svezi čl. 255.
Zakona o trgovačkim društvima, odnosno da ne postoje okolnosti iz čl.15. Zakona
o obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Nadzornog odbora
Društva ispunjene zakonom propisane pretpostavke pri obavljanju funkcije člana
Nadzornog odbora društva za upravljanje obveznim mirovinskim fondom.
Sukladno odredbi čl. 8. st. 4. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/06-04/04
Urbroj: 326-204/06-4
Zagreb, 24. ožujka 2006.

Predsjednik Uprave
**Ante Samodol,** v. r.

Rješenje, NN 37/2006-929
## Zaključak kojim se obustavlja upravni postupak povodom Zahtjeva za odobrenje prospekta o izdavanju dionica privatnom ponudom društva Imunološki zavod d.d. Zagreb

### NN 37/2006 (3.4.2006.), Zaključak kojim se obustavlja upravni postupak povodom Zahtjeva za odobrenje prospekta o izdavanju dionica privatnom ponudom društva Imunološki zavod d.d. Zagreb

# HRVATSKA AGENCIJA ZA NADZOR FINANCIJSKIH USLUGA

**930**

Temeljem odredbe čl. 131. st. 2. Zakona o općem upravnom postupku (»Narodne
novine« br. 53/91 i 103/96 – Odluka Ustavnog suda Republike Hrvatske), u svezi s
odredbama čl. 19. st. 1. i čl. 8. st. 1. Zakona o Hrvatskoj agenciji za nadzor
financijskih usluga (»Narod­ne novine« br. 140/05), povodom Zahtjeva za
odobrenje prospekta o izdavanju dionica privatnom ponudom, društva IMUNOLOŠKI
ZAVOD d.d., Zagreb, Rockefellerova 2, zastupanog po društvu RAST d.o.o.,
Varaždin, R. Boškovića 20, koje zastupa Mladen Ostrički, direktor, Uprava
Hrvatske agencija za nadzor financijskih usluga, na sjednici održanoj 24. ožujka
2006. godine, donijela je

## ZAKLJUČAK

1. Obustavlja se upravni postupak povodom Zahtjeva za odobrenje prospekta o
izdavanju dionica privatnom ponudom, društva IMUNOLOŠKI ZAVOD d.d., Zagreb,
Rockefellerova 2.
2. Ovaj Zaključak objavit će se u »Narodnim novinama«.

```
Obrazloženje
```

Na zahtjev društva IMUNOLOŠKI ZAVOD d.d., Zagreb, zastupanog po punomoćniku,
društvu RAST d.o.o., Varaždin, R. Boškovića 20, koje zastupa Mladen Ostrički,
direktor, pokrenut je pred Komisijom za vrijednosne papire Republike Hrvatske
29. prosinca 2005. godine upravni postupak za odobrenje prospekta o izdavanju
dionica privatnom ponudom.
Temeljem odredbe čl. 27. st. 8. u svezi s odredbom čl. 28. st. 1. Zakona o
Hrvatskoj agenciji za nadzor financijskih usluga, s danom 1. siječnja 2006.
godine, Hrvatska agencija za nadzor financijskih usluga (dalje: Agencija)
postala je nadležna za ovaj upravni postupak
Društvo IMUNOLOŠKI ZAVOD d.d., Zagreb, je podneskom od 22. ožujka 2006. godine
izjavilo da povlači predmetni zahtjev. Odredbom čl. 131. st 2. Zakona o općem
upravnom postupku propisano je da, kad je postupak pokrenut u povodu zahtjeva
stranke, pa stranka odustane od svog zahtjeva, tijelo koji vodi postupak donijet
će zaključak kojim se postupak obustavlja. Slijedom navedenog, odlučeno je kao u
t. 1. izreke.
Temeljem odredbe čl. 8. st. 3. Zakona o Hrvatskoj agenciji za nadzor
financijskih usluga svi pojedinačni akti agencije kojima se odlučuje o nečijim
pravima ili obvezama objavljuju se nakon njihove konačnosti u »Narodnim
novinama«. Slijedom navedenog odlučeno je kao u t. 2. izreke.

UPUTA O PRAVNOM LIJEKU

Protiv ovog zaključka žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog zaključka.

Klasa: UPI/I-450-08/06-11/02
Urbroj: 326-101/06-11
Zagreb, 24. ožujka 2006.

Predsjednik Uprave
**Ante Samodol**, v. r.

Ostalo, NN 37/2006-930
## Odluka o obvezi rada Ureda državne uprave u dane izbora

### NN 38/2006 (5.4.2006.), Odluka o obvezi rada Ureda državne uprave u dane izbora

# VLADA REPUBLIKE HRVATSKE

**933**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 5. trav­nja 2006. godine, donijela

## ODLUKU

### O OBVEZI RADA UREDA DRŽAVNE UPRAVE U DANE IZBORA

I.

Uredi državne uprave u županijama u kojima se održavaju izbori za predstavnička
tijela jedinica lokalne i područne (regionalne) samouprave, posebno službenici
koji rade na pripremi, provjeri i izradi popisa birača, te izdavanju potvrda,
radit će na dan 9. travnja 2006. godine (nedjelja), za sve vrijeme glasovanja od
7 – 19 sati.

II.

Rad izvan redovnog radnog vremena na poslovima omogućavanja pregleda popisa
birača građana, pripreme i izrade popisa birača, izvadaka, potvrda i drugih
poslova određuje predstojnik ureda, ovisno o potrebama i mjesnim prilikama u
županiji, odnosno jedinici lokalne samouprave u kojoj su raspisani izbori.

III.

Za provedbu ove Odluke zadužuju se predstojnici ureda držav­ne uprave u
županijama.

IV.

Državnim službenicima i namještenicima za rad naveden u točkama I. i II. ove
Odluke, isplatit će se naknada sukladno odred­bama Kolektivnog ugovora, na
temelju podataka verificiranih od Središnjeg državnog ureda za upravu.

V.

Ova Odluka stupa na snagu danom donošenja, a objavit će se u »Narodnim
novinama«.

Klasa: 960-03/06-01/01
Urbroj: 5030109-06-l
Zagreb, 5. travnja 2006.

Predsjednik
**dr. sc. Ivo Sanader**, v. r.

Odluka, NN 38/2006-933